22.9.2022
SK
Úradný vestník Európskej únie
L 245/59
považovať za snahu zbaviť vlastníkov médií ich úlohy pri stanovovaní strategických cieľov a podpore rastu a finančnej životaschopnosti ich spoločností.
Okrem toho by sa mala uznať vedúca úloha, ktorú poskytovatelia mediálnych služieb a novinári zohrávajú pri zavádzaní interných záruk a samoregulačných nástrojov.
(18)
Toto odporúčanie vychádza z výmen so zainteresovanými stranami, najmä s novinármi, mediálnymi spoločnosťami a ich združeniami.
Vychádza z diskusií na Európskom spravodajskom mediálnom fóre (14), najmä z druhého ročníka, ktorý sa konal 29. novembra 2021 a na ktorom sa diskutovalo o priemyselnej transformácii mediálneho sektora a súvisiacich výzvach (15).
Zohľadňujú sa v ňom aj existujúce iniciatívy v tomto odvetví vrátane iniciatívy Journalism Trust Initiative organizácie Reportéri bez hraníc a jej partnerov, ktorých cieľom je podporiť zdravší informačný priestor podporovaný sektorovými normami.
(19)
Odporúčané opatrenia vychádzajú z iniciatív, ktoré testujú nové obchodné modely a formy spolupráce, ako sú iniciatívy financované v rámci akcie partnerstva v oblasti žurnalistiky podporovanej programom Kreatívna Európa (16).
Vychádzajú aj z mechanizmov finančnej podpory a priorít uvedených v akčnom pláne pre médiá a audiovíziu ako súčasť snahy podporiť sektorový ekosystém pre spravodajské médiá z úrovne EÚ.
Niektorí poskytovatelia mediálnych služieb sa pritom uchýlili k štruktúram riadenia, v ktorých neziskové subjekty, ako sú trusty alebo nadácie, vlastnia celý kapitál alebo jeho časť a v niektorých prípadoch zohrávajú dôležitú úlohu pri vymenúvaní správnych rád a šéfredaktorov, pričom sa predpokladá, že ich účelom v dlhodobom horizonte je zachovanie redakčnej nezávislosti poskytovateľa.
Medzi ďalšie mechanizmy riadenia s podobnými cieľmi patria podielové schémy pre novinárov, v rámci ktorých členovia redakčného personálu alebo ich zastupujúcich orgánov kontrolujú časť akcií alebo majú právomoc odmietnuť vstup nového ovládajúceho akcionára, ktorý môže ovplyvniť redakčnú nezávislosť.
Na základe toho sa v odporúčaných opatreniach odkazuje na možné prístupy, ktoré poskytovatelia mediálnych služieb môžu zvážiť s cieľom zvýšiť svoju udržateľnosť, a tým aj odolnosť voči politickým a trhovým tlakom, s tým, že ako hospodárske subjekty majú naďalej najlepšiu pozíciu na rozvoj obchodných modelov, ktoré zodpovedajú ich cieľom a kapacitám, podľa segmentov trhu, na ktoré sa zameriavajú.
(20)
Cieľom tohto odporúčania je aj ďalšia podpora transparentnosti vlastníctva médií v celej Únii.
Medzinárodné normy (17) a právne predpisy Únie v oblasti médií v súčasnosti nabádajú členské štáty, aby prijali sektorové opatrenia na zvýšenie transparentnosti vlastníctva médií.
Konkrétne v článku 5 ods.
2 smernice Európskeho parlamentu a Rady 2010/13/EÚ (18) sa uznáva, že členské štáty môžu od poskytovateľov mediálnych služieb, na ktorých sa vzťahuje ich právomoc, vyžadovať, aby sprístupnili informácie týkajúce sa ich vlastníckej štruktúry vrátane informácií o konečných užívateľoch výhod v súlade so všeobecnými pravidlami transparentnosti konečných užívateľov výhod stanovenými v smernici Európskeho parlamentu a Rady (EÚ) 2015/849 (19).
V odporúčaní Rady Európy z roku 2018 o pluralite médií a transparentnosti vlastníctva médií sa členské štáty vyzývajú, aby zaviedli rámce na zverejňovanie presných a aktuálnych informácií týkajúcich sa priameho a skutočného vlastníctva médií.
Komisia okrem toho spolufinancuje vývoj Monitora vlastníctva európskych médií, ktorého cieľom je navrhnúť škálovateľnú databázu s možnosťou vyhľadávania, ktorá by poskytovala bezplatné a ľahko vyhľadateľné informácie o vlastníctve médií v celej Únii.
(14) Európske spravodajské mediálne fórum zriadila Komisia v rámci akčného plánu pre médiá a audiovíziu s cieľom zintenzívniť spoluprácu so zainteresovanými stranami v otázkach týkajúcich sa médií.
(15) Pozri záznam a zhrnutie stretnutia: https://digital-strategy.
ec.europa.eu/en/library/european-news-media-forum-industrialtransformation-glance.
(16) Nariadenie Európskeho parlamentu a Rady (EÚ) 2021/818 z 20. mája 2021, ktorým sa zriaďuje program Kreatívna Európa (na obdobie 2021 až 2027) a zrušuje nariadenie (EÚ) č. 1295/2013 (Ú. v.
EÚ L 189, 28.5.2021, s. 34).
(17) Odporúčanie CM/Rec(2018)1 Výboru ministrov Rady Európy členským štátom o pluralite médií a transparentnosti vlastníctva médií.
(18) Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (Ú. v.
EÚ L 95, 15.4.2010, s. 1).
(19) Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v.
EÚ L 141, 5.6.2015, s. 73).